**Iepirkums "Mobilo tālruņu sakaru pakalpojumi Vidzemes plānošanas reģiona vajadzībām”**

(identifikācijas Nr. VPR/2012/11)

**Precizējumi Nolikuma 12.13. un 14.punktu numerācijā un 2.pielikuma 4.6.puktā**

(Iepirkumu komisijas 2.05.2012. protokols Nr. VPR/2012/11/3)

1.Precizēt Nolikuma sadaļu un punktu numerāciju u piešķirt sadaļai „**Iepirkumu līguma slēgšana”** 13.numuru, attiecīgi numurējot sadaļas 3 punktus ar 13.1., 13.2. un 13.3.;

2.Precizēt Nolikuma 2.pielikuma ´ Pieteikums dalībai iepirkumā” 4.6.punktu attiecībā uz atsauci uz kļūdaini numurēto Nolikuma 13.2.punktu un izteikt to šādā precizētā redakcijā:

„4.6. apņemamies, ja pasūtītājs izvēlējies mūsu piedāvājumu, iesniegt Nolikuma 13.2.punktā nosaukto izziņu un noslēgt iepirkuma līgumu, „

**Iepirkuma Nolikums**

**Mobilo tālruņu sakaru pakalpojumi**

**Vidzemes plānošanas reģionam**

**Identifikācijas Nr. VPR/2012/11**

**Iepirkums tiek veikts saskaņā ar Publisko iepirkumu likuma 81.pantu**

**2012**

**Cēsis**

## **Pasūtītājs**

|  |  |
| --- | --- |
| **Pasūtītāja nosaukums** | Vidzemes plānošanas reģions |
| **Adrese** | J. Poruka iela 8-108, Cēsis, LV-4101 |
| **Reģistrācijas Nr.** | 90002180246 |
| **Kontaktpersonas** | Daina Dzilna, juriskonsulte |
| **Tālruņa nr.** | +371 26358160 |
| **E – pasta adrese** | [daina.dzilna@vidzeme.lv](mailto:daina.dzilna@vidzeme.lv) |
| **Darba laiks** | 9.00-17.00 |

**2. Iepirkuma priekšmets**

* 1. Mobilo tālruņu sakaru pakalpojumi Vidzemes plānošanas reģiona (turpmāk – Pasūtītājs) vajadzībām (turpmāk – pakalpojums), saskaņā ar tehnisko specifikāciju (Nolikuma 1.pielikums).
  2. CPV kods – 64212000-5 (Mobilo telefonu pakalpojumi)
  3. Identifikācijas Nr. VPR/2012/11
  4. Iepirkums tiek veikts saskaņā ar Publisko iepirkumu likuma 81.pantu.
  5. Iepirkumu izziņo, publicējot Pasūtītāja prasības Pasūtītāja mājaslapā internetā. Pasūtītājs nodrošina brīvu un tiešu elektronisku pieeju iepirkuma dokumentiem Pasūtītāja mājaslapā [www.vidzeme.lv](http://www.vidzeme.lv)

1. **Paredzamais līguma termiņš un summa, līguma izpildes vieta**
   1. Paredzamais līguma termiņš –līdz 3.2.punktā minētās summas sasniegšanai.
   2. Paredzamā līguma summa – līdz 19990,00 LVL (bez PVN).
   3. Līguma izpildes vieta – Latvijas Republika, kā arī ārvalstis.
2. **Piedāvājuma iesniegšanas laiks un vieta**
   1. Piedāvājumi jāiesniedz **līdz 2012.gada 7.maijam, plkst. 14.00** Vidzemes plānošanas reģionā J. Poruka iela 8-108, Cēsis, LV-4101, nogādājot tos personīgi vai nosūtot pa pastu. Personīgi piedāvājumus var iesniegt darba dienās no plkst. 09:00 līdz 12:30 un no plkst. 13:00 līdz 17:00.
   2. Pasta sūtījumam jābūt nogādātam 4.1. punktā norādītajā adresē līdz augstākminētajam termiņam.
3. **Piedāvājuma noformēšana**
   1. Piedāvājumu iesniedz aizzīmogotā aploksnē, uz kuras norāda :

5.1.1.saņēmēja nosaukums un adrese – Vidzemes plānošanas reģions, J. Poruka iela 8-108, Cēsis, LV-4101;

5.1.2. Pretendenta nosaukums un adrese (arī biroja vai pasta adrese, ja tā atšķiras no juridiskās adreses);

5.1.3. atzīme “Mobilo tālruņu sakaru pakalpojumi Vidzemes plānošanas reģiona vajadzībām” (Iepirkuma identifikācijas Nr. VPR/2012/11)

5.1.4. norāde "Neatvērt priekšlaicīgi".

* 1. Piedāvājums jāiesniedz par visu iepirkuma priekšmetu apjomu. Piegādātājs var iesniegt tikai vienu piedāvājuma variantu.
  2. Piedāvājumam pilnībā jāatbilst tehniskajai specifikācijai ( nolikuma 1.pielikums).
  3. Piedāvājumu paraksta persona, kurai ir tādas tiesības.
  4. Piedāvājumam jābūt valsts valodā, sastiprinātam ar norādītu lapu skaitu.
  5. Iesniegtie piedāvājumi, kas iesniegti līdz piedāvājuma iesniegšanas termiņa beigām, netiek atdoti atpakaļ pretendentiem. Iepirkuma izbeigšanas gadījumā iesniegtie piedāvājumi netiek atdoti atpakaļ pretendentiem.

1. **Prasības pretendentiem**
   1. Pretendenti var būt juridiskas personas, kas reģistrētas spēkā esošajos normatīvajos aktos noteiktajā kārtībā.
   2. Pretendents ir tiesīgs sniegt mobilo tālruņu sakaru pakalpojumus.
   3. Pretendentam nav pasludināts tā maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam tas nebūs likvidēts.
   4. Pretendentam Latvijā vai valstī, kurā tas reģistrēts (ja tas nav reģistrēts Latvijā), nav nodokļu parādi, tajā skaitā valsts sociālās apdrošināšanas iemaksu parādi, kas kopsummā katrā valstī pārsniedz 100 latus.
   5. Visos pretendenta atlases dokumentos pretendenta nosaukumam un rekvizītiem ir jāatbilst Uzņēmumu reģistra vai līdzvērtīgas uzņēmējdarbību/komercdarbību reģistrējošas iestādes ārvalstī reģistrācijas apliecībā minētajam.
   6. Pretendents nodrošina GSM tīkla pārklājumu Latvijas Republikas teritorijā, kas pieejams ne mazāk kā 97% Latvijas iedzīvotāju.
   7. Pretendents nodrošina subsidēto mobilo tālruņu aparātu piedāvājumu.

# Iesniedzamie dokumenti

## **Pretendenta atlases dokumenti:**

* + 1. Pretendenta vai tā pilnvarotās personas parakstīts pieteikums dalībai iepirkumā saskaņā ar nolikuma pielikumu Nr.2.
    2. Pilnvara (oriģināls vai kopija), ja pretendents ir pilnvarojis kādu personu pretendenta vārdā parakstīt šim iepirkumam iesniedzamo dokumentāciju.
    3. Pretendenta reģistrācijas apliecības kopija, kas apliecina, ka pretendents ir reģistrēts Latvijas Republikas Komercreģistrā vai līdzvērtīgā reģistrā ārvalstīs.
    4. Sabiedrisko pakalpojumu regulēšanas komisijas izsniegtas licences kopija, kas apliecina, ka pretendents ir tiesīgs sniegt mobilo telekomunikāciju pakalpojumus.
    5. Pretendenta vai tā pilnvarotās personas parakstīts apliecinājums, ka attiecībā uz pretendentu nepastāv Publisko iepirkumu likuma 8.1 panta piektās daļas nosacījumi.
    6. Pretendenta vai tā pilnvarotās personas parakstīts apliecinājums, ka pretendents nodrošina GSM tīkla pārklājumu Latvijas Republikas teritorijā, kas pieejams ne mazāk kā 97% Latvijas iedzīvotāju.
    7. Pretendenta vai tā pilnvarotās personas parakstīts apliecinājums, ka pretendents nodrošina subsidēto mobilo tālruņu aparātu piedāvājumu atbilstoši Tehniskās specifikācijas prasībām.

## **Finanšu piedāvājums**

* + 1. Finanšu piedāvājumā pretendentam jānorāda visi ar pakalpojumu saistītie izdevumi un visi nodokļi (izņemot PVN) un nodevas un piešķirtā pastāvīgā atlaide katram pakalpojumam, ja tādas ir paredzētas. Visas summas norādāmas bez PVN.
    2. Finanšu piedāvājums jāiesniedz atbilstoši Nolikuma pielikuma Nr.4 formai, to aizpildot un parakstot.
    3. Piedāvājuma cena ir jānorāda ar precizitāti 2 (divas) zīmes aiz komata.
    4. Pretendenta piedāvātajām cenām un vienību likmēm jābūt nemainīgām visā līguma izpildes laikā, izņemot gadījumus, kad Pretendents pazemina pakalpojumu cenas visiem klientiem, un nosaka tās zemākas, kā norādīts līgumā.
    5. Pretendents Finanšu piedāvājumā norāda visus formā nosauktos tarifus, ņemot vērā šādus nosacījumus:

7.2.5.1.norādītajos tarifos ir iekļautas visas pretendenta piedāvātās atlaides;

7.2.5.2.piedāvājumam ir jābūt izteiktam latos un cenā ir jāietver visas ar Pakalpojumu saistītās izmaksas, kuras rodas pretendentam, izpildot līgumu, bez pievienotas vērtības nodokļa;

7.2.5.3.tarifs par vienu sarunas minūti vai vienas īsziņas pārraidi (turpmāk – uzskaites vienība) nav atkarīgs no šo uzskaites vienību apjoma izmaiņām.

## **Tehniskais piedāvājums**

Tehnisko piedāvājumu sagatavo atbilstoši Tehniskās specifikācijas formai nolikuma pielikumā Nr.3.

1. **Piedāvājuma cena un valūta**

Piedāvājumam jābūt izteiktam latos, ietverot visus spēkā esošajos normatīvajos aktos paredzētos nodokļus un nodevas, norādot piedāvājuma cenu bez PVN, iekļaujot cenā iespējamo atlaidi.

1. **Piedāvājuma derīguma termiņš**
   1. Piedāvājumam jābūt spēkā vismaz 30 (trīsdesmit) darba dienas no piedāvājuma iesniegšanas termiņa beigām.
   2. Iepirkumā uzvarējušā pretendenta piedāvājums ir spēkā visu līguma darbības laiku.
   3. Ja objektīvu iemeslu dēļ iepirkuma līgumu nevar noslēgt nolikuma 9.1.apakšpunktā noteiktajā termiņā, Pasūtītājs var rakstiski pieprasīt piedāvājuma derīguma termiņa pagarināšanu. Ja Pretendents piekrīt pagarināt piedāvājuma derīguma termiņu, tas nosūta rakstisku paziņojumu Pasūtītājam.
2. **Apmaksas nosacījumi**

Pēcapmaksa ar pārskaitījumu tiks veikta vienu reizi mēnesī pēc apmaksas dokumenta saņemšanas ne vēlāk kā 30 (trīsdesmit) dienu laikā no rēķina saņemšanas dienas.

1. **Informācijas sniegšana un apmaiņa**

11.1.Visi jautājumi par iepirkuma priekšmetu un piedāvājuma iesniegšanas kārtību, adresējami uzaicinājumā minētajai kontaktpersonai, līdz piedāvājuma iesniegšanas termiņa beigām.

11.2.Ieinteresētais piegādātājs ar nolikumu var iepazīties un lejupielādēt to no Pasūtītāja mājas lapas internetā [www.vidzeme.lv](http://www.vidzeme.lv), kā arī katru darba dienu no plkst. 9:00 – 16:00 Pasūtītāja telpās: J. Poruka iela 8-108, Cēsis, LV-4101.

11.3.Jautājumu vai skaidrojumu gadījumā norādītajā interneta adresē iepirkuma komisija ievietos papildu informāciju par iepirkumu. Ja pretendents ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, pasūtītājs to sniedz iespējami īsā laikā, bet ne vēlāk kā četras dienas pirms piedāvājumu iesniegšanas termiņa beigām. Pretendenta pienākums ir pastāvīgi sekot mājas lapā publicētajai informācijai un ievērtēt to savā piedāvājumā.

1. **Piedāvājuma vērtēšana un lēmuma pieņemšana**

12.1. Piedāvājumi, kas tiks iesniegti pēc norādītā termiņa, netiks vērtēti un neatvērtā veidā atdoti pretendentam.

12.2. Iepirkuma komisija pārbaudīs piedāvājumu atbilstību Nolikumā norādītajām prasībām. No pilnībā iepirkuma tehniskās specifikācijas prasībām atbilstošiem piedāvājumiem Iepirkumu komisija izvēlēsies piedāvājumu ar zemāko cenu.

12.3. Piedāvājumu izvērtēšana tiek veikta slēgtā sēdē bez pretendentu klātbūtnes.

12.4. Komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā tās izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.

12.5. Pretendentu un piedāvājumu izvērtēšanā Iepirkumu komisija pārbauda to atbilstību iepirkuma prasībām un tehniskai specifikācijai. Konstatējot pretendenta vai piedāvājuma neatbilstību kādai no iepirkuma prasībām, vai faktu, ka pretendents piedāvājumā sniedzis nepatiesas ziņas, Iepirkuma komisijai ir tiesības izslēgt pretendentu no turpmākas dalības iepirkumā un neizskatīt piedāvājumu.

12.6. Pēc piedāvājumu izvērtēšanas Iepirkumu komisija pieņem kādu no šādiem lēmumiem:

12.6.1.par kāda no pretendentiem atzīšanu par iepirkuma uzvarētāju;

12.6.2.par iepirkuma izbeigšanu, neizvēloties nevienu no pretendentiem, ja iepirkumam nav iesniegti Piedāvājumi, vai arī iesniegtie Piedāvājumi neatbilst noteiktajām prasībām.

12.7.Pasūtītājs var jebkurā brīdī pārtraukt iepirkumu, ja tam ir objektīvs pamatojums.

12.8. Iepirkumu komisija var pieprasīt no pretendenta papildus informāciju, kā arī pārbaudīt pretendenta sniegto informāciju tai pieejamās publiskās datu bāzēs.

**13.Iepirkumu līguma slēgšana**

13.1. Ar iepirkuma uzvarētāju tiks slēgts iepirkuma līgums par summu LVL 19990,00 (bez PVN).

13.2.Pretendentam, ar kuru tiks slēgts iepirkuma līgums, līdz līguma noslēgšanai ir jāiesniedz izziņa, ko ne agrāk kā 1 (vienu) mēnesi pirms iesniegšanas izdevis Valsts ieņēmumu dienests vai cita nodokļu administrācijas iestāde Latvijā vai līdzvērtīga nodokļu administrācijas iestāde citā valstī, kur pretendents reģistrēts, un kas apliecina, ka pretendentam nav nodokļu parādu, tajā skaitā valsts sociālās apdrošināšanas iemaksu parādu, kas kopsummā katrā valstī pārsniedz 100 latus.

13.3.Par pieņemto lēmumu visi pretendenti tiks informēti 3 (trīs) darba dienu laikā.

**14.Pielikumi:**

|  |  |  |
| --- | --- | --- |
| 1. | Pielikums Nr.1 | Tehniskā specifikācija. |
| 2. | Pielikums Nr.2 | Pieteikums dalībai iepirkumā. |
| 3. | Pielikums Nr.3 | Tehniskā piedāvājuma forma. |
| 4. | Pielikums Nr.4 | Finanšu piedāvājuma forma. |
| 5. | Pielikums Nr.5 | Līguma projekts. |

**2.pielikums**

Iepirkuma " Mobilo tālruņu sakaru pakalpojumi Vidzemes plānošanas reģiona vajadzībām” Nolikumam

(identifikācijas Nr. VPR/2012/11)

**PIETEIKUMS DALĪBAI IEPIRKUMĀ**

„ Mobilo tālruņu sakaru pakalpojumi Vidzemes plānošanas reģiona vajadzībām”,

iepirkuma identifikācijas numurs: VPR/2012/11

|  |  |  |
| --- | --- | --- |
|  |  |  |
| sastādīšanas vieta |  | datums |

|  |  |  |  |  |
| --- | --- | --- | --- | --- |
| **1.Informācija par pretendentu** | | | | |
| Pretendenta nosaukums: | |  | | |
| Reģistrācijas numurs un datums: | |  | | |
| PVN maksātāja reģistrācijas numurs un datums: | |  | | |
| Juridiskā adrese: | |  | | |
| Pasta adrese: | |  | | |
| Tālrunis: | |  | Fakss: |  |
| E-pasta adrese: | |  | | |
|  | | | | |
| **2.Finanšu rekvizīti** | | | | |
| Bankas nosaukums: |  | | | |
| Bankas kods: |  | | | |
| Konta numurs: |  | | | |
|  | | | | |
| **3.Informācija par pretendenta kontaktpersonu** | | | | |
| Vārds, uzvārds: |  | | | |
| Ieņemamais amats: |  | | | |
| Tālrunis: |  | | Fakss: |  |
| E-pasta adrese: |  | | | |

4.Ar šī pieteikuma iesniegšanu mēs:

* 1. apliecinām savu dalību iepirkumā „ Mobilo tālruņu sakaru pakalpojumi Vidzemes plānošanas reģiona vajadzībām”, iepirkuma identifikācijas numurs;
  2. apstiprinām, ka esam iepazinušies ar iepirkuma nolikumu, tajā skaitā arī ar līguma projektu, un piekrītam visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav;
  3. piedāvājam sniegt mobilo sakaru pakalpojumus saskaņā ar iepirkuma nolikuma prasībām un tehnisko specifikāciju;
  4. atzīstam sava piedāvājuma spēkā esamību 30 (trīsdesmit) darba dienas no piedāvājumu iesniegšanas termiņa beigu dienas, bet gadījumā, ja tiekam atzīti par uzvarētāju – līdz iepirkuma līguma noslēgšanai;
  5. apliecinām, ka uz mums nav attiecināmi Publisko iepirkumu likuma 8.1panta 5.daļā minētie nosacījumi:

4.5.1.Nav pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vēsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta Pretendenta saimnieciskā darbība, uzsākta tiesvedība par Pretendenta bankrotu vai netiek konstatēts, ka līdz līguma izpildes paredzamajam beigu termiņam Pretendents būs likvidēts;

4.5.2.Pretendentam Latvijā un valstī, kurā tas reģistrēts vai atrodas tā pastāvīgā dzīvesvieta (ja tas nav reģistrēts Latvijā vai Latvijā neatrodas tā pastāvīgā dzīvesvieta), nav nodokļu parādi, tajā skaitā valsts sociālās apdrošināšanas iemaksu parādi, kas kopsummā katrā valstī pārsniedz 100 latus.

* 1. apņemamies, ja pasūtītājs izvēlējies mūsu piedāvājumu, iesniegt Nolikuma 13.2.punktā nosaukto izziņu un noslēgt iepirkuma līgumu,
  2. apliecinām, ka visa sniegtā informācija ir patiesa.

|  |  |
| --- | --- |
| Pretendenta vadītāja vai tā pilnvarotā pārstāvja vārds un uzvārds: |  |
| Amats: |  |
| Paraksts: | z.v. |
| Paraksta atšifrējums: |  |